வறட்சி, மழை பெய்யவில்லை ஒருபுறம், பாழாய் போன மழை இப்பவா பேய்ஞ்சு என் குடியை கெடுக்கனும் என்று ஒருபுறம் இப்படி தமிழ்நாட்டில் உள்ள ஒவ்வொரு கிராமங்களில் இருந்தும் விவசாயிகள் தற்கொலை என்ற செய்தியை கேட்காத நாளில்லை. இந்த வருடத்தில் மட்டும் 200-க்கும் மேற்பட்ட ஏழை விவசாயிகள் வாங்கிய கடனைத் திருப்பிக் கொடுக்க முடியாமல் தம் விவசாய நிலத்திலேயே தமது உயிரை உரமாக்கி வருகின்றனர். எனினும் இதனைத் தடுக்க எந்த அரசாங்கமும் நமக்கு உதவுவதாகவும் தெரியவில்லை. மாபெரும் புரட்சியாக உலக மக்கள் அனைவராலும் பேசப்பட்ட நமது இளைஞர்களின் ஜல்லிக்கட்டு போராட்டம் ஆங்காங்கே சில மாற்றத்தைக் கொண்டு வந்து இருக்கின்றது. அந்நிய நாட்டுப் பொருட்களை விற்பதற்கும் வாங்குவதற்கும் மக்கள் மனதில் சிறு மாற்றம் ஏற்பட்டுள்ளது. எனினும் விவசாயிகளின் இறப்பு என்ற செய்திக்கு மட்டும் பஞ்சமில்லை.